شەفەق نیوز/ سەرچەوەیگ پزشکی لە دیالە، ئمڕوو چوارشەممە، خەوەردا لە تۆمارکردن ٦٨ تووشهاتن کۆرۆنا، لەناویان کادر تەندروسی و پزشکیە، وەگەرد ٤ مردن نوو.سەرچەوەگە ئەرا ئاژانس شەفەق نیوز وت: ئمڕوو ٢٦٤ تاقیكاری ئەنجام دریاگە، ٦٨ لەلیان وەکۆڕۆنا تووشهاتنە، ٢٢ لەلیان کادر پزشکیە.سەرچەوەگە دووپاتکرد لە تۆمارکردن ٤ مردن نوو وە ڤایڕۆسەگە، تا بڕ مردگەیل بوودە ٨٣ کەس، لەوەختیگ پارێزگاگە ١٧ خاسەوبوین نوو تۆمارکرد، تا بڕ خاسەوبویەیل بڕەسێدە ٦٤٠ کەس.ویەوە گشت تووشهاتگەیل کۆرۆنا لە دیالە رەسێدە ١٤٢٦ کەس.لەلای خوەییش، سەرچەوەیگ پزشکی لە وەزارەت تەندروسی هەرێم کوردستان وت: ژنیگ لە تەمەن ٧٤ ساڵ ، خەڵک ناحیەی کفری ئمڕوو لە وەر تووشهاتنی وە ڤایڕۆس کۆرۆنا ، لە خەسەخانەیگ لە قەزای کەلار مرد. ئاماژەیە ک ژماره‌ی مردگەیل لە هەرێم کوردستان وە ڤایڕۆس کۆرۆنا لە وەخت بڵاوبوینی تا ئیسە رەسیە ٢٠٩ مردگ. لە نەجەف، سەرچەوەیگ پزشکی وت: ئەنجام تاقیکاریەیل لە پارێزگاگە ١٦٥ تووشهاتگ وە ڤایڕۆسەگە دەرخست.
